1. **O vaega o loo feteena’i:**
   * **O le Alii o le autau a le Atua:**
     + A’o tatalo Iosua i tafatafa ane o Ieriko e saili atu i le taitaiga faale-lagi ina ia pulea lea aai, sa tu mai ai i ona luma se toa oi lona lima lana pelu ua se’i (Iosua 5:13).
     + Ina ua fesiligia e Iosua, sa faafitia e lenei tagata lona i ai i soo se autau lava faale-lalolagi. O ia lava o le Ave’au o le autau a Ieova (Iosua 5:14).
     + E manaomia ona avatu o le tapuaiga, na Ia faailoa atu ai o Ia lava o le Atua, i le peresona o Iesu—e lauiloa o Mekaeli i le tusi o Tanielu (Iosua 5:15; Tanielu 12:1).
     + Ua talia le tatalo. O se toomaga lea ia Iosua, ina ua tauave e le Atua lava ia lea fuafuaga. I le avea ai o se taitai’au o loo vaaia e Isaraelu, e tatau ai ia Iosua ona mulimulitai atu na’o faatonuga lava a le Taitai’au-silisili e moni: o le Atua lea
   * **O le alii o le autau a loo leaga:** 
     + E mafai ona tatou faapea, na Ia faatupuina taua. Na Ia soifua mai o se aloalii; o se kerupi e sili ona tulaga maualuga; e i le itu lava o le Atua; e savali i luga o malala ola; e taua ma atoatoa … (Esekielu 28:12-15).
     + Na tuuina atu le saolotoga e filifili ai – e pei o tagata atamamai uma na faia ai e le Atua – ae na filifili lava Lusifelo e fouvale ma ia faoa le nofoalii o le Atua (Isaia 14:12-14).
     + E ui lava e le’i taulau lana fouvalega, ae talu mai lava lena taimi ua lofia ai le atulaulau uma i taua. E tasi lava le fuafuaga sa ia Satani ma ana agelu ina ua ia pulea le Lalolagi: ia taofia le fuafuaga a le Atua mo le laveaiina o le fanau a tagata.
     + O le faatoilaloina o Kanana o se taua sili lea ona tāua i totonu o lenei fetaua’iga.
   * **O le toa e silisili ona malosi:**
     + O le Atua lava ia o loo faailoa mai o se “tagata tau” o se toa e silisili ona malosi i taua (Esoto 15:3; Salamo 24:8).
     + Ae e le tau le Atua ma tagata, ae o le malosi faale-agaga o loo latou pii-mau atu i ai. O lea, o mala na tuuina atu o se taua lea e faasaga atu ai i atua o Aikupito, poo temoni ia (Esoto 12:12; Teuteuronome 32:17).
     + E finagalo le Atua ia tafiesea le leaga mai le Lalolagi. O le mea lea, na Ia tuliesea mai ai i Kanana i latou o e na filifili e au faatasi ma Satani, ma foaiina atu le laueleele i tagata o e na ‘au faatasi ma Ia.
     + O loo faaauauina pea lea taua i ona aso nei, ae le o ni taua i faoa 'aai. A’o se taua i totonu o aiga ta’itasi, ma tagata taitoatasi. E leai se eleele e faaitu’auina, o lona uiga e tatau lava i le tagata ona faia o lana filifiliga i le itu e i ai. A tatou le au faatasi ma le Atua, ua tatou au-faatasi ma le fili.
2. **O fuafuaga i feteena’iga:**
   * **E tau le Atua mo i tatou:**
     + O le ulua’i fuafuaga a le Atua o le faatoilaloina lea o Kanana e ala i auala faale-natura, e aunoa ma le tau o Isaraelu (Esoto 23:28). Pe ana le seanoa tagata i lo latou lē talitonu, semanu e tupu lava lenei fuafuaga.
     + O loo faamauina i le Tusi Paia nisi o faaaoaoga o mea e mafai e le Atua ona faia e laveaiina ai Ona tagata, e aunoa ma lo latou faaaogaina o ni aupega e faasagatau atu ai i o latou fili: Na Ia lofia le autau a Aikupito i le Sami Ulaula (Esoto 14:24-28); Na Ia faatupuina la uato’a e faasagatau ai i sa Kanana (Iosua 10:11); Na Ia faaumatia i latou o e na ino’ino ia Elia (2 Tupu 1:9-10); Na Ia auina atu urosa i a’i latou o e na ulagia Elisaia   
       (2Tupu 2:23-24); Na Ia maua le filemu ina ua faatauasoina le autau a Suria (2Tupu 6:14-23); Na Ia faatupuina tagata Amoni ma Moapi ina ia fetauai (2N/Tupu 20:15-17, 22-24); Na Ia fasiotia le 185,000 o tagata Asuria i le po e tasi (2Tupu 19:35); Na Ia auina atu se faama’i oti ia Herota (Galuega 12:21-23)
   * **O loo tatou tau mo le Atua:**
     + E pei o tagata anamuā, poo Sotoma ma Komoro, na sopoia atu ai e sa Kananā le tuaoi o le alofa tunoa, ma ua tuuina atu i latou lava ia Satani (Kenese 6:5; 18:20-21; 15:16).
     + Na tofia i latou uma mo le oti faalua, o le oti lea e faavavau. O le faaumiumi o o latou olaga iinei o le a le suia ai lo latou taunuuga mulimuli ane. Ma sa faatagaina e le Atua Isaraelu, i le taimi lea, (le pu’eina o Kanana), e auai malosi i lea fasiga.
     + Aisea e le faia ai e Ia lava, e pei ona Ia fuafuaina? Ona o lo latou le talitonu. O le uluai taimi na tofo ai Isaraelu i taua ina ua uma ona latou faapea atu, “O loo ia te’i tatou ea IEOVA pe leai?” (Esoto 17:7-9).
     + I le faia ai o se vaega malosi i le taua (o le faale-tino i a’i latou, ao le faale-agaga i a’i tatou), ua tatou atinaa’eina ai se faatuatuaga e le faatuaoia i le fesoasoani mai o le Atua.